**”Ca românul nu-i niciunul”!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”Ca românul nu-i niciunul”!

...

...

Studii în străinătate:

...

A fost la liceu în Franța,

Dar a rămas repetent,

Și ca să-și termine vacanța,

A intrat în Parlament!

...

...

”Vorba dulce, mult aduce”

...

Vorba lui, deși gargară,

Sună bine, pare dulce

Și sigur îi va aduce

O pensie specială!

...

...

Sperjur

...

Au depus un jurământ

Atunci, la investitură,

Dovedind că-s buni de gură,

Însă nu sunt de cuvânt!

...

...

Înțelegere

...

De-i întrebi, nu pot răspunde

Ce fac acolo, la putere,

Însă, dacă nu-i de unde,

Nici bunul Dumnezeu nu cere!

...

...

Consecință

...

A intrat slab în Parlament

Iar azi nu-ncape în cămașă,

Și astfel devine evident,

Că totuși, pomana-ngrașă!

...

...

Metoda românească

...

Să se respecte parametrul,

Parametrul și rețeta,

E tot ce-l interersează,

Că doar el este-autorul,

Măsoară cu micrometrul,

Trasează atent cu creta,

Apoi taie cu toporul!

...

...

”Ca românul nu-i niciunul”

...

Ca membru în Parlament

Are cea mai grea povară,

Purtând cu devotament

Imensa-i dragoste de țară!